|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | **Nacrt**  **Odluke**  **o izmjeni Odluke o** **ukidanju statusa javnog dobra na katastarskoj čestici 2965/2 i drugima u katastarskoj općini Koprivnica** | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za izgradnju grada, upravljanje nekretninama i komunalno gospodarstvo | |
| Cilj i glavne teme savjetovanja | 1. **Zakonska osnova**   Člankom 103. Zakona o cestama propisano je da predstavničko tijelo jedinice lokalne samouprave donosi odluku o ukidanju svojstva javnog dobra kada prestaje trajna potreba za korištenjem nekretnine kao javnog dobra, a navedeno je na isti način uređeno i člankom 62. Zakona o komunalnom gospodarstvu. Člankom 40. Statuta Grada Koprivnice utvrđena je nadležnost Gradskog vijeća Grada Koprivnice za donošenje odluka.   1. **Ocjena stanja i osnovna pitanja koja se uređuju aktom i objašnjenje pojedinih odredbi**   Grad Koprivnica, Gradsko vijeće dostavilo je Ministarstvu prostornoga uređenja, graditeljstva i državne imovine na nadzor zakonitosti opći akt „Odluku o ukidanju statusa javnog dobra na katastarskim česticama 2965/2 i drugima u katastarskoj općini Koprivnica“ KLASA: 944-01/21-01/0072 URBROJ: 2137/01-08-02/1-21-6 od 21. rujna 2021. godine. Ministarstvo je obavijestilo Grad da citirana odluka nije u skladu sa člankom 73. stavkom 4. Zakona o lokalnoj i područnoj (regionalnoj) samoupravi te je dalo uputu da se pokrene postupak otklanjanja uočenih nedostataka u odluci. Slijedom navedenog predlaže se izmjena točke III. Odluke – stupanje na snagu općeg akta osmi dan od dana objave u Glasniku Grada Koprivnice. | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hr  Javno savjetovanje trajalo je 30 dana te je bilo otvoreno od 11.01. do 09.02.2023. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Renata Štefec | Datum:  17. veljače 2023. |